OzLabs/hebrew-wiki-articles huggingface dataset:
רועי לוי (קומיקאי)

רועי לוי (נולד ב-20 בספטמבר 1976) הוא קומיקאי, סטנדאפיסט ומנחה טלוויזיה ישראלי.

==ביוגרפיה==
לוי נולד וגדל ברמת גן ולאחר מכן עבר עם משפחתו ליהוד. בשנת 1993, כשהיה בן שש-עשרה בלבד, הפסיק את לימודיו והחל להופיע במועדון הסטנד-אפ "קאמל קומדי קלאב", לצד קומיקאים שונים במסגרת הבמה הפתוחה. את שירותו הצבאי עשה בקריה בתל אביב, אך שוחרר מהשירות לאחר כשנה.

לוי פרץ לראשונה לתודעת הקהל בשנת 1997 כאשר הופיע בתוכנית הטלוויזיה של טל ברמן "פרפר לילה" על תקן כתב משוטט למשך מספר עונות. עקב הצלחת התוכנית, העלה עם דדו מילמן את המופע "מגלומניה" בשנת 1998. בשנת 1999 העלה מופע מצליח נוסף בשם "פלאם", איתו הופיע גם בחו"ל. בשנת 2001 כיכב לצד תומר שרון ודרור קרן בתוכנית האלתורים ההומוריסטית "של מי השורה הזאת?", בספיישל הטלוויזיוני "לא נפסיק לצחוק" לצד טל פרידמן ואדיר מילר, ובתוכניתה של דנה מודן "הקו האדום" בערוץ ביפ.

בשנת 2002 העלה את המופע "קרקס הסטנד-אפ של רועי לוי", ששילב את ההומור ואת אמנות הקרקס. באותה שנה החל להנחות יחד עם דנה מודן את תוכנית השידוכים ההומוריסטית "דאבל דייט" בערוץ ביפ, אשר זכתה להצלחה ושודרה במשך 3 עונות. בשנת 2003 הנחה לצד יואב צפיר את התוכנית "זה זה או זה זה", אשר שודרה בערוץ 2 (טלעד). באותה שנה העלה את המופע המצליח "רועי לוי עושה סטנד-אפ" והשתתף בתוכניתו של אלי פיניש "אלי נגד העולם" בערוץ ביפ. מאוחר יותר העלה את מופע ההמשך "רועי לוי עושה סטנד-אפ II". ב-2004 החל להופיע בתוכנית הטלוויזיה ההומוריסטית "משחק מכור" לצד גורי אלפי וליאור שליין, בה הופיע במשך שלוש עונות. באותה שנה סגר מעגל, קנה את מועדון הקאמל קומדי קלאב והפך לבעליו 

ב-2007 הופיע ב"גלגל החדשות" לצד יאיר ניצני, יובל שגב ומיכל גבריאלוב.

ב-2008 הופיע לוי בתוכנית בידור משלו בזכיינית ערוץ 2 רשת, שנקראת "אין בעיה".

בסוף שנת 2009 החל להגיש יחד עם דנה מודן את התוכנית "עונת החתונות" בערוץ הוט 3. השתתף מעת לעת כחבר פאנל בתוכנית הסאטירה "מצב האומה".

בראשית 2011 הגיש לצד אורי חזקיה את הספיישל "קבלו אותם" לרגל השקת ערוץ הוט קומדי סנטרל, בו גם הגיש לצד דנה מודן את עונתה השנייה של "עונת החתונות" תחת השם "עונת החתונות וצרות אחרות". כמו כן, לוי מקריין חלק מהקדימונים של הערוץ. בהמשך אותה השנה הצטרף לצוות התוכנית "צחוק מעבודה" בעונתה השישית והמשיך לעונה השביעית באוגוסט 2012.

במאי 2012 החל לוי להנחות את התוכנית הקומית "מחוץ לחוק" בערוץ הוט קומדי סנטרל, אשר שודרה במשך 3 עונות עד שנת 2013.

ביוני 2019 שודר בערוץ רשת 13 ספיישל הסטנד-אפ של לוי, "צוחקים איתכם".

בשנת 2020 החל להשתתף בפאנל תוכנית הסאטירה "עד כאן!" בערוץ כאן 11.

== חיים אישיים ==
לוי גרוש ואב לשני בנים. מתגורר ברמת גן.

== קישורים חיצוניים ==

* [http://www.comedyclub.co.il/he/page/1610/הסטנדאפיסטים רועי לוי] באתר [http://www.comedyclub.co.il קאמל קומדי קלאב]
* [https://web.archive.org/web/20070928222820/http://www.rofl.co.il/roi-levi/ רועי לוי] באתר [https://web.archive.org/web/20070704024352/http://www.rofl.co.il/ ROFL - סטנד אפ]
* 
* 
* 
* [https://1062fm.co.il/he/?p=26474 רועי לוי מתראיין בפודקאסט "מאחורי כל צחוק"], מגיש: אלדד שטרית, 4 במרץ 2019
* 

קטגוריה:בדרנים ישראלים
קטגוריה:סטנדאפיסטים ישראלים
קטגוריה:מנחי טלוויזיה ישראלים
קטגוריה:בוגרי תיכון מקיף יהוד
קטגוריה:סגל רשת
קטגוריה:רמת גן: אישים
קטגוריה:יהוד-מונוסון: אישים
קטגוריה:ישראלים שנולדו ב-1976
שכונה ב' (באר שבע)

שכונה ב היא אחת משכונות באר שבע. השכונה ממוקמת במרכזה של העיר באר שבע, נחשבת לליבה של העיר, נמצאת מצפון לשכונה א', מדרום לשכונה ד', ממזרח לשכונה ה', וממערב לשכונה ג'. השכונה הוקמה כשיכון בשנות החמישים, השיכון יושב בתחילתו על ידי עולים בעיקר מתוניס, ממרוקו, מפולין ומצרים. בשנות ה-60 קלט השיכון גם עלייה מלוב. בשנות ה-70 נקלטו עולים מרוסיה ומגאורגיה. בשנות ה-90 מעט עולים מחבר המדינות השתכנו בשכונה. השכונה מתאפיינת כיום בעיקר באוכלוסייה צעירה מקומית, מתבגרת וסטודנטים רבים הלומדים באוניברסיטת בן-גוריון ובמכללת סמי שמעון. בשכונה קיים מתנ"ס, בית ספר יסודי ובית ספר על-יסודי. מאפיינה הייחודי:הספרייה העירונית, פארק הסופרים והימצאות בליבה של העיר באר שבע.

בשכונה נמצאים שלושה מסמלי העיר- הקונסרבטוריון העירוני, הספרייה העירונית ומועדון השחמט העירוני (שזכה לשם עולמי), בנוסף נמצאים בשכונה מרכזי בילוי, פאבים, מסעדות ופארק הסופרים הגדול, שלוחה של הספרייה העירונית שמאפשר למבקרים לקרוא ספרים מהספרייה בפארק. כמו כן בתחומי השכונה מצוי "בניין המגירות" שהיה רב-הקומות הראשון שנבנה בבאר שבע והיה במשך שנים ארוכות המבנה הגבוה בעיר. בשנות ה-60 נבנה במרכז השכונה מתחם מגורים שתוכנן במשרדו של האדריכל אריה שרון בשיתוף האדריכלים בנימין אידלסון ואלדר שרון, שיחד תכננו מספר טיפוסי בניין. בשכונה ב' היה ממוקם משנות החמישים אצטדיון וסרמיל שכיום נהרס ועל שיטחו נבנים מרכז מגורים גדול בן 2300 יחידות דיור חדשות, שנוספו לבניה מתחדשת במקום.
שטח האזור של שכונה ב' בעיר באר
הרחובות המרכזיים בשכונה הם ביאליק, המשחררים, בצלאל, חז"ל ודרך מצדה..

==קישורים חיצוניים==
* מיכאל יעקובסון: [https://michaelarch.wordpress.com/2018/11/17/סיבוב-בשכונת-מגורים-בבאר-שבע-שתכנן-ארי/ סיבוב בשכונת מגורים בבאר שבע שתכנן אריה שרון], באתר 'חלון אחורי', 17 בנובמבר 2018

קטגוריה:באר שבע: שכונות
נארלס בארקלי

נארלס בארקלי (באנגלית: Gnarls Barkley) הוא הרכב היפ הופ אמריקני בו חברים הראפר סי-לו גרין והמפיק המוזיקלי די. ג'יי. דיינג'ר מאוס.

==היסטוריה==

באפריל 2006 הוציאה הלהקה את הסינגל הראשון שלה, "Crazy", שהיה הסינגל הראשון אשר טיפס לראש המצעד הבריטי רק בזכות הורדות דיגיטליות (חוקיות), רובן מהחנות המקוונת של חברת אפל, iTunes. בנוסף, השיר נבחר כשיר הטוב ביותר לשנת 2006 בטקס פרסי המוזיקה של MTV.

במאי 2006, יצא אלבום הבכורה של הצמד, St. Elsewhere, ובו הלהיטים Crazy ו-"Gone Daddy Gone"

במאי 2008, יצא אלבומם השני, The Odd Couple, שהתאפיין בסאונד רטרו עם השפעות משנות ה-70, וזכה לביקורות אוהדות כאלבום מגובש ואחיד ברמתו.
מספר שבועות אחרי שהאלבום יצא לאור, עלתה גרסה חינמית שלו להורדה באתר הרשמי. הגרסה היא גרסה מלאה וחוקית של האלבום, אך היא "הפוכה"- השירים מתנגנים מהסוף להתחלה, כאילו הם מורצים אחורה.

==חברי הלהקה==
סי-לו גרין, האחראי לשירה, הוא ראפר, הידוע בעיקר כחבר בלהקת ההיפ-הופ גודי מוב. סגנון המוזיקה בו התמחה הוא תת-ז'אנר של ראפ - דרטי סאות'. החצי השני של הצמד, דיינג'ר מאוס, הוא מפיק מוזיקלי הידוע בעיקר כיוצר האלבום האפור ומפיק הגורילז, אחראי על כלל ההפקה המוזיקלית של הצמד.

בראיון שהעניק סי-לו ל-CNN בספטמבר 2010, סיפר כי נארלס בארקלי תוציא אלבום נוסף בעתיד הקרוב. הוא גם הצהיר שזה יהיה אלבומה אחרון של הלהקה.

==השם==
רבים משערים ששם הלהקה הוא פרפרזה על שמו של כדורסלן העבר צ'ארלס בארקלי. יחד עם זאת, חבר הצמד, דיינג'ר מאוס הכחיש זאת בריאיון ל"גארדיאן" הבריטי.

==דיסקוגרפיה==
* 2006 - St. Elsewhere
* 2008 - The Odd Couple

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:להקות היפ הופ אמריקאיות
קטגוריה:זוכי פרס גראמי
קטגוריה:זוכי פרס המוזיקה של MTV אירופה
קטגוריה:צמדים מוזיקליים אמריקאיים
קטגוריה:זוכי פרסי ה-BET: מוזיקה: הלהקה הטובה ביותר
קטגוריה:להקות שהוקמו בשנת 2003
מוזיקה תוכניתית

מוזיקה תוכניתית, או מוזיקה פְּרוֹגרמטית היא אפיון של יצירה מוזיקלית המתארת תכנים חוץ מוזיקליים או מתבססת עליהם, כגון סיפורים, סרטים, תמונות וציורים.

בבסיס הרעיון נמצאת ההנחה שיצירה מוזיקלית יכולה לבטא ולתאר יצירה ספרותית, רעיון פילוסופי, סיפור אישי, יצירה מן האמנות הפלסטית וכו', זאת בעזרת טכניקות חיבור שונות (תזמור מיוחד, מרקם, צבעוניות, שימוש במוטיבים מייצגים ועוד). מאחר שמוזיקה תוכניתית מקושרת באופן בלתי נפרד לדימוי מוחשי אחר, היא הופכת למוזיקה מופשטת פחות מאשר יצירה מוזיקלית לא-תוכניתית, והיא ההפך ממוזיקה אבסולוטית. המוזיקה התוכניתית מדגימה אולי בצורה הבולטת ביותר את העושר המוזיקלי ואת האפשרויות להעביר רעיונות בעזרת צלילים בלבד, ולגרום גם לכך שהיצירה המוגמרת, הסופית, תשלוט לגמרי בתוכן ובמידה מסוימת תהיה אף עצמאית ומשוחררת ממנו.

במוזיקה המערבית, המוזיקה התוכניתית (שאינה ליטורגית, אופראית או קולית) הפכה נפוצה בעיקר מהמאה ה-19 ואילך, אך היה לה קיום לפני כן. ישנן כמה דוגמאות ידועות מלפני המאה ה-19: הקונצ'רטי המפורסמים של ויוואלדי (ארבע העונות) גם הם מוזיקה תוכניתית מובהקת, ולכל קונצ'רטו נתן המלחין תיאור-סיפורי קצר המשקף את המופיע בפרק בעזרת תצלילים ומוטיבים. דוגמה קלאסית נוספת היא הסימפוניה השישית של בטהובן, "הפסטורלית", שבה לכל פרק ניתן תיאור על הסצנה התוכניתית המתרחשת בו כגון "הסערה", "שמחת האיכרים", "זרימת המים בפלג" וכו'.

במאה ה-19 התבטא הרעיון ביצירות רבות, ומלחינים רבים כמו מנדלסון, שומאן, דביסי ואחרים, כתבו מוזיקה שאפשר להגדירה כתוכניתית ברמה מסוימת. אחת הדוגמאות הידועות לכך היא הסימפוניה הפנטסטית מאת ברליוז, שגם שם כל פרק מבטא לא רק סיפור קטן, אלא גם הלך רוח, ויחסו הסובייקטיבי של המלחין כלפי המתרחש.

החל מן המאה ה-19 גם נפוצה הסוגה שנקראת פואמה סימפונית, שמתמצתת את רעיון המוזיקה התוכניתית. מאחורי כל פואמה סימפונית עומדת (כמעט תמיד) יצירה ספרותית ידועה ומפורסמת, שעל המלחין להגיש באמצעות המוזיקה, ללא שירה או הקראה של הטקסט המדובר. מלחינים ידועים שכתבו פואמות סימפוניות הם ליסט, מפתח הז'אנר העיקרי, צ'ייקובסקי בפואמות סימפוניות כמו רומיאו ויוליה הידועה, ריכרד שטראוס בפואמות מפורסמות כמו טיל אוילנשפיגל, ומלחינים רבים אחרים.

==ראו גם==
* פילוסופיה של המוזיקה

==קישורים חיצוניים==
* 
* 

==הערות שוליים==

*
קטגוריה:תאוריית המוזיקה
קטגוריה:מבנים מוזיקליים
שמואל יעקבסון

שמואל יעקבסון (י"ג בתמוז ה'תרפ"ט, 21 ביולי 1929 - י"ט באב ה'תשנ"ז, 22 באוגוסט 1997) היה מזכיר הכנסת הרביעי.

== חייו ==
יעקבסון נולד בירושלים לרייזיל ולרב שלום יעקבסון, בנו של "העילוי מלוצין", הרב אברהם דוד יעקבסון. היה דור שישי בארץ, נצר לרבי יעקב מלוצין מראשי עליית תלמידי הגר"א ונינו של הרב שמואל הומינר, מבוניה הראשונים של ירושלים שמחוץ לחומות, שעל שמו נקרא. בהיותו בן 17 נפטר אביו ויעקבסון היה למפרנס העיקרי עבור אימו ואחיו הצעירים. בתקופה זו היה בוגר חדר ולמד בישיבות עץ חיים ומרכז הרב. מאוחר יותר למד גם באוניברסיטה העברית בירושלים. עם פטירת אביו השתלם בכתבנות ועבד ככתבן במרכז העולמי של "המזרחי". בשנת 1950 התקבל ככתבן בכנסת.

בכנסת עבד ברציפות במשך 47 שנים, עד לפרישתו מהכנסת ב-31 בדצמבר 1996. בשנות החמישים שימש עוזרו של מזכיר הכנסת משה רוזטי לענייני כח אדם. בשנת 1972 מונה לסגן מזכיר הכנסת וב-1978 למשנה למזכיר. ב-2 בינואר 1983 החל לכהן כמזכיר הכנסת הרביעי, כמחליפו של נתנאל לורך, וכיהן בתפקיד עד ליום פרישתו מן הכנסת, ב-31 בדצמבר 1996. בתקופה זו נבחר גם לכהונה בת שלוש שנים כחבר הנהלה באיגוד הבין-פרלמנטרי.

גם לאחר שפרש המשיך יעקבסון ליטול חלק פעיל בהווי הכנסת ולייעץ מניסיונו למחליפו, אריה האן.

כינויו בכנסת היה "מר תקנון" ו"מורה הנבוכים של הכנסת", שכן נודע כידען מופלג בכל ענייני הכנסת, וידע את תקנון הכנסת על בוריו. כמו כן היה יעקבסון קפדן מאוד בכבודה של הכנסת, ובתרבות הביטוי שלה אשר הובעה מעל דוכן הנואמים. כמו כן כונה יעקבסון על ידי חבר הכנסת דן תיכון, שהיה יושב ראש הכנסת האחרון שעבד עם יעקבסון כמזכיר, כ"חבר הכנסת ה-121, עמוד האש של הדמוקרטיה הישראלית".

שנים מספר לפני מותו לקה בליבו.

אשתו שולמית עמדה בראש אגודת ידידי עמותת ית"ד (ילדי תסמונת דאון), בה הוקמה קרן מלגות על שמו לאחר פטירתו.

קטגוריה:מזכירי הכנסת
קטגוריה:בוגרי ישיבת עץ חיים
קטגוריה:בוגרי ישיבת מרכז הרב
קטגוריה:משפחת הומינר
קטגוריה:אנשי היישוב ילידי הארץ
קטגוריה:יהודים הקבורים בהר המנוחות

קטגוריה:ישראלים שנולדו ב-1929
קטגוריה:ישראלים שנפטרו ב-1997
רייבנקלו

סמל בית רייבנקלו
בית רייבנקלו הוא אחד מבין ארבעת הבתים בבית הספר הוגוורטס לכישוף ולקוסמות, בסדרת ספרי הארי פוטר שכתבה ג'יי קיי רולינג. בית זה נוסד על ידי רוונה רייבנקלו, שנחשבה למכשפה המבריקה ביותר בזמנה. התכונות הדרושות לקבלה לבית רייבנקלו הן תבונה, חוכמה, יצירתיות, למדנות ופיקחות. משמעות השם רייבנקלו באנגלית היא הלחם של המילים "טופר״ (Claw), ו-״עורב״ (Raven), אשר תואמים לסמל הבית - נשר ארד על רקע כחול.

חדר המועדון של הבית שוכן בראש המגדל המערבי של הוגוורטס, בהתאמה לסמלו של הבית - הנשר הדואה מגובה רב. בניגוד ליתר הבתים בהוגוורטס, הכניסה לחדר המועדון מתאפשרת באמצעות פתירת חידה המוצגת על ידי מקוש דלת בדמות נשר השואל שאלות היגיון, (דוגמה: "מה נוצר קודם?- עוף החול או האש?"), בעוד שבשאר הבתים הכניסה לחדר המועדון מתאפשרת באמצעות סיסמה. בתוך חדר המועדון ניצב פסל שיש לבן בדמותה של רוונה רייבנקלו העונדת את הנזר המפורסם שלה. על הנזר חקוק המוטו של הבית - חכמה בלי גבולות היא אוצר לדורות.

לבית רייבנקלו אין נפח רב בעלילת הספרים. במהלך השנים הארי וחבריו מתיידדים עם מספר דמויות מרייבנקלו, בהן לונה לאבגוד, מירטל המייללת וצ'ו צ'אנג.

== דברי מצנפת המיון ומייסדת הבית ==
מצנפת המיון:

"לרייבנקלו אשלח את זה

שבראשו חרוט,

כי תכונותיו המובילות:

תבונה ולמדנות."

באנגלית:

"Or yet in wise old Ravenclaw, If you've a ready mind, Where those of wit and learning, Will always find their kind."

רוונה רייבנקלו:

"חכמה ללא גבולות היא אוצר לדורות."

== רוונה רייבנקלו ==
הארי פוטר וחדר הסודות"]]
רייבנקלו היא אחת מארבעת מייסדי הוגוורטס, והיא ידועה כיפהפייה, אינטליגנטית ויצירתית. ידוע כי היא זו שהמציאה את גרמי המדרגות המשתנים בהוגוורטס. בספר האחרון מתגלה כי היא הותירה אחריה נזר קסום, אשר יכול להעניק חכמה למי שיענוד אותו. הנזר נגנב ממנה על ידי בתה הלנה (לימים רוח הרפאים של בית רייבנקלו), והוחבא בתוך גזע עץ חלול ביער באלבניה. רייבנקלו מתה ממחלה אנושה כשהיא שבורת לב מבריחתה של בתה ומאבדנו של הנזר. בסופו של דבר הנזר הגיע לידיו של וולדמורט, הפך להורוקורוקס והושמד בספר האחרון.

==תלמידי רייבנקלו==
צ'ו צ'אנג ([[קייטי לאונג)]]
*צ'ו צ'אנג היא תלמידה המבוגרת מהארי בשנה, שניהלה עמו מערכת יחסים רומנטית לאחר שנפגשו לראשונה במשחק קווידיץ' בספר השלישי. בשני הספרים הבאים הארי מראה כלפיה סימני חיבה רבים, ואף מנסה להזמין אותה לצאת איתו לנשף בספר הרביעי. אולם, בעקבות מריבה הנגרמת מפעילותה של מריאטה אדג'קום, חברתה של צ'ו, הם נפרדים לקראת סוף הספר החמישי. צ'ו הצטרפה לצבא דמבלדור בספר החמישי, למרות התנגדותם של הוריה, ועל אף שאמה עובדת במשרד הקסמים. לאחר הספר השישי היא מוזכרת פעמים מעטות, אם כי היא לוקחת חלק בקרב על הוגוורטס ומגלה להארי על הנזר של רוונה רייבנקלו.
*אנתוני גולדשטיין מדריך ראשי וחבר בצבא דמבלדור. מוזכר פעמים בודדות במהלך הסדרה, יהודי.
*לונה לאבגוד תלמידה הצעירה מהארי בשנה ולומדת באותה שכבה עם ג'יני ויזלי. מתוארת כילדה בהירת שיער הנוהגת לומר אמיתות מביכות ולהתהלך בסהרוריות. היא נפגשה עם הארי ורון במהלך הספר החמישי, והייתה היחידה שיכלה לראות את הפגעסוסים מלבד הארי. בהמשך הספר היא מצטרפת לצבא דמבלדור, והייתה אחת מהבודדות שהלכו עם הארי למשרד הקסמים כדי להילחם בוולדמורט.

==קישורים חיצוניים==

==הערות שוליים==

קטגוריה:הארי פוטר
סמל סן מרינו

סמל סן מרינו מסמל את הרפובליקה מאז המאה ה-14. הסמל הוא שלט אצולה, שעליו מצוירים שלוש פסגות ירוקות ועליהן שלוש מצודות מוכספות, שבראש כל אחת מהן שבשבת או נוצת יען.

המגדלים מסמלים את שלוש מצודות סן מרינו: גואיטה, צ'סטה ומונטאלה, והגבעות מסמלות את שלוש פסגות הר טיטאנו. מתחת לשלט רשום מוטו המדינה "LIBERTAS" - בלטינית: "חופש". את הסמל מקיף ענף אלון וענף דפנה המסמלים את יציבות הרפובליקה ואת ההגנה על החירויות. בראש הסמל ניצב כתר.

== ראו גם ==

==קישורים חיצוניים==

סן מרינו
קטגוריה:סן מרינו: סמלים לאומיים
סן מרינו
לאט

לאט הוא אלבום של הפזמונאי והשחקן הישראלי יוסי בנאי. זהו אלבום האולפן האחרון שהוציא בנאי בחייו. הוא יצא ב-2001, חמש שנים לפני מותו.
== הפקה ==
"לאט" כולל עשרה שירים שהולחנו בידי מספר מוזיקאים עבריים בולטים, ביניהם אחיינו של יוסי, אהוד בנאי, ובנו יובל בנאי. המוזיקאי יונתן בר גיורא שעבד עם בנאי גם על אלבומו הקודם, "פגישה לאין קץ - יוסי בנאי מגיש נתן אלתרמן", הפיק מוזיקלית ועיבד את האלבום הזה.

"העיר הזאת" נכתב על פי קונסטנדינוס קוואפיס ללחן של אהוד בנאי, אשר מלווה את דודו יוסי בקולות רקע. "אהובתי" הוא גרסת כיסוי לשיר של להקת משינה, בעיבוד למיתרים. "ציור של אהבה" הוא דואט עם ריטה, ללחן של יונתן בר גיורא, על פי פרלוד של שופן. "מכתבים ברוח", אחד משני הלחנים שתרם שלום חנוך לאלבום, הוא גם שמו של ספר שהוציא בנאי באותה השנה, וכן שמו של סרט דוקומנטרי בבימויו של רם לוי, המתאר בין השאר את העבודה על האלבום. "למות למען רעיון" הסאטירי, ללחן של יהודה פוליקר נכתב על פי ז'ורז' ברסנס ("למות למען רעיון כן זו ממש מצווה, אבל לאט למות לאט ובשיבה טובה"). עוד באלבום לחנים של ארקדי דוכין (הבלדה "אשה שלי"), אביב גפן (מילים ולחן של "אל תוך האור" ההמנוני, הסוגר את האלבום), לחנים נוספים של שלום חנוך ויונתן בר גיורא ("איך זה קורה" ו"אני גר מול המים") ואחד של אילן וירצברג לטקסט של נתן זך ("אין ענבים בגפן").

אחד משירי האלבום שאותו כתב ושר המבצע, "אני גר מול המים", הולחן מחדש בשנת 2007 על ידי ענבל סמדר, בוצע על ידי ריטה (כאשר מבנה הטקסט שונה במעט ללשון נקבה) ונכלל באלבומה "רמזים" משנת 2008.

בשנת 2016 יצא לרדיו השיר "אמרתי לך שיהיה כך - ולא האמנת" (יהודה עמיחי / יונתן בר גיורא). השיר הוקלט כסקיצה ב-2002, והושלם רק אחרי 14 שנים.

השיר צורף כרצועת בונוס לגרסה מחודשת של האלבום המקורי, שיצאה ב-2016.

==רשימת השירים==
#העיר הזאת (יוסי בנאי / אהוד בנאי)
#מכתבים ברוח (יוסי בנאי / שלום חנוך)
#אהובתי (יובל בנאי, אורלי זילברשץ-בנאי / משינה וראובן שפירא)
#אישה שלי (יוסי בנאי / ארקדי דוכין)
#למות למען רעיון (יוסי בנאי / יהודה פוליקר)
#איך זה קורה (יוסי בנאי / שלום חנוך)
#ציור של אהבה (רפי קינן / יונתן בר גיורא)
#אין ענבים בגפן (נתן זך / אילן וירצברג)
#אני גר מול המים (יוסי בנאי / יונתן בר גיורא)
#אל תוך האור (אביב גפן)
#אמרתי לך שיהיה כך ולא האמנת (יהודה עמיחי / יונתן בר גיורא) מופיע רק במהדורה המחודשת (2016)

== קישורים חיצוניים ==

* 

קטגוריה:אלבומי 2001
קטגוריה:יוסי בנאי
קטגוריה:אלבומים בעברית
קטגוריה:אלבומי חברת הליקון
גבעת הקפיטולין

גבעת הקפיטולין או הגבעה הקפיטולינית (בלטינית: Mons Capitolinus. איטלקית: Campidoglio קמפידוליו) היא גבעה הנמצאת בין הפורום לבין שדה מרס בעיר רומא.

הגבעה היא הגבוהה מבין שבע הגבעות של רומא, וברומא העתיקה היה ממוקם בראשה המקדש של השלשה הקפיטולינית : האלים יופיטר, יונו אשתו ומינרווה בתו של יופיטר.

==היסטוריה==
הקמפידוליו בראש גבעת הקפיטולין וחזית ה[[פאלאצו סנאטוריו]]
המקדש הוקם על ידי המלך החמישי של רומא לוקיוס טארקוויניוס פריסקוס ונחשב לאחד המקדשים הגדולים והחשובים בעיר. בעת ביזת העיר על ידי הגאלים בשנת 387 לפנה"ס ניצל המקדש.

==אסילום==
בתרבות רומא העתיקה נקבע אזור על גבעת הקפיטולין בשם אסילום (תרגום מילולי - עיר מקלט). למקום זה היה יכול להימלט כל אזרח שהיה צריך למצוא מחסה מפני נקמה או מיצוי דין, בלי חשש שייעצר.

רוצחיו של יוליוס קיסר התחבאו במקדש יופיטר לאחר רצח קיסר. הסבינים הוכנסו אל המצודה בראש הגבעה על ידי הבתולה הווסטלית טרפיה (שהוצאה להורג מאוחר יותר בזריקה מראש הסלע הטארפיאני בשל בגידה זו).

==לאוטומיה==
במדרון הגבעה הוקמה מחצבת אבן (Lautomiae), ומאחר שהחציבה יצרה בורות, כוכים ופירים, השתמשו במקום גם כבית כלא.

==הרנסאנס==
בין השנים 1536–1546 בנה מיכלאנג'לו בראש הגבעה את הקמפידוליו (Campidoglio): שלושה ארמונות המקיפים חצר טרפזואידית, אליהם מוביל גרם מדרגות הידוע בשם הקורדונאטה. בעוד שבעבר פנו מבני הגבעה לעבר הפורום, הפנה מיכלאנג'לו את הארמונות לכיוון הנגדי - כיוון העיר של ימי הביניים והוותיקן. שניים משלושת הארמונות מהווים כיום את המוזיאון הקפיטוליני.

בסמוך לכיכר נמצאת כנסיית סנטה מריה אין ארצ'לי.

==השפעה==
על שם הגבעה אשר היוותה את המרכז השלטוני של האימפריה הרומית נקראת גבעת הקפיטול שעליה נמצא הקפיטול בוושינגטון בירת ארצות הברית.

==קורדונאטה==
הקורדונאטה (בצד ימין)

הקורדונאטה הוא גרם המדרגות המונומנטלי המוביל לכיכר הקמפידוליו בראש הגבעה. הוא תוכנן על ידי מיכלאנג'לו וידוע במדרגותיו הרחבות המאפשרות לסוסים לעלות במדרגות, וזאת על מנת לאפשר לאצילי רומא לעלות במדרגות בעודם רכובים על סוסיהם.

==ראו גם==
*המוזיאון הקפיטוליני
*פאלאצו סנטוריו
*פאלאצו דיי קונסרבטורי
*פאלאצו נואובו
*בזיליקת סנטה מריה אין ארצ'לי
*טאבולאריום

==קישורים חיצוניים==

* [https://web.archive.org/web/20090207061600/http://westfordconnection.com/Photos/Italy/capitolnine/index.htm תמונות של הגבעה]
* [http://penelope.uchicago.edu/Thayer/E/Gazetteer/Places/Europe/Italy/Lazio/Roma/Rome/_Texts/PLATOP*/Capitolinus.html גבעת הקפיטול בספרו של סמיואל בל פלאטנר "המילון הטופוגרפי של רומא העתיקה".]
* [https://web.archive.org/web/20090210033742/http://www.wilhelm-aerospace.org/Architecture/rome/capitoline/capitoline.html אתר המוקדש לארכיטקטורה של הגבעה]
* [http://www.romeroma.com/Rome/campidoglio.html גבעת הקפיטול]

קטגוריה:ערכים שבהם תבנית בריטניקה אינה מתאימה
קטגוריה:רומא: מבנים בתקופת רומא העתיקה
קפיטולין
קטגוריה:קמפיטלי
אבי תקווה

אבי תקווה (נולד ב-28 ביוני 1976) הוא כדורגלן עבר ישראלי אשר שיחק בעמדת הקשר ההתקפי, אחיו הצעיר של כדורגלן העבר שלום תקווה.

==קריירה==
תקווה התחיל את הקריירה שלו במחלקת הנוער של מכבי נתניה, עמה זכה בשלוש אליפויות נוער. לאחר מכן שיחק גם במדי הקבוצה הבוגרת של המועדון, אך שותף רק בשישה משחקים. על אף הופעותיו הבודדות סירבו מנהלי המועדון לשחרר את תקווה לקבוצה אחרת, ולבסוף הוא החליט לממש את זכותו ל"הסגר קטין" - לפיו הוא מגיש בקשה להתאחדות לכדורגל, אשר בסיום העונה תכפה ההעברה למועדון הקולט בסיום העונה.

בעקבות בקשתו עבר תקווה בסיום העונה לשחק במדי הפועל כפר סבא. בעונה שלאחר מכן חזר לנתניה, ששיחקה בליגה הארצית (הליגה השנייה דאז). בעונת 1996/1997 שיחק בבני יהודה תל אביב, ובסופה עבר לשחק באירופה, בקבוצה השווייצרית גראסהופרס ציריך. בגארסהופרס שיחק מעונת , בה זכה עמה באליפות, עד לעונת .

לקראת עונת 2000/2001 חזר תקווה לישראל וחתם בהפועל תל אביב, לאחר שהקבוצה זכתה בדאבל בעונה הקודמת וחיפשה מחליף לאחיו, שלום תקווה, שפרש בתום העונה והפך לעוזר המאמן בקבוצה. למרות קרבתו המשפחתית לעוזר המאמן, במהלך העונה הסתכסך אבי תקווה עם המאמן דרור קשטן, ובסיומה של העונה המאכזבת מבחינתו חזר לשווייץ וחתם ביאנג בויז ברן. 

לאחר שנתיים בברן חזר תקווה לישראל לקראת עונת 2003/2004 וחתם במכבי פתח תקווה, עמה זכה בגביע הטוטו באותה עונה. הוא המשיך בקבוצה גם בעונת 2004/2005 אך שוחרר לקראת סיום העונה, ב-9 באפריל, אז עבר לשחק תחת הדרכתו של אלי גוטמן בקבוצת פראלימני הקפריסאית. 

בעונת 2005/2006 חתם תקווה בהפועל כפר סבא, שהייתה מועמדת ודאית לירידה מליגת העל לליגה הלאומית, אך תחת המאמן אלי אוחנה הצליחה הקבוצה לחולל מהפך ולהנצל מירידה. יכולתו הטובה של תקווה, שתרמה למהפך, לא נעלמה מעיניהם של סקאוטים ומאמנים. במהלך העונה קיבל הצעות מקבוצות בכירות בשווייץ, כמו פ.צ. ציריך ולוזאן, כמו גם מקבוצות מהליגה השווייצרית השנייה. ב-16 במאי 2006 פורסם כי הוא חתם בקבוצת לוגאנו מהליגה השנייה בשווייץ. אולם כשעסקת לוגאנו כבר הייתה סגורה, ותקווה שוחרר מהפועל כפר סבא, הוא החליט במהלך מפתיע לוותר על החוזה עם לוגאנו ובמקומה סיכם לעונה אחת עם קבוצת הכח עמידר רמת גן, עמה ירד בעונה זו לליגה הלאומית. בתום העונה לא הצליח למצוא קבוצה חדשה, ובסופו של דבר פרש ממשחק פעיל.

תקווה ערך את הופעת הבכורה שלו בנבחרת ישראל ב-18 באוגוסט 1998, כאשר עלה כמחליף במשחק ידידות מול נבחרת פולין, והורחק בכרטיס אדום. תקווה רשם 12 הופעות במדים הלאומיים, וכבש את שערו היחיד בניצחון 7–0 על במסגרת טורניר ידידות לציון 70 שנה להקמת ההתאחדות לכדורגל בישראל. את הופעתו האחרונה בנבחרת ערך ב-12 באפריל 2002, בהפסד 1–3 ל.

לאחר פרישתו החל לעסוק בנדל"ן יחד עם אחיו שלום תקווה.

==קישורים חיצוניים==

* 

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני נבחרת ישראל
קטגוריה:כדורגלני הפועל תל אביב
קטגוריה:כדורגלני מכבי נתניה
קטגוריה:כדורגלני הפועל כפר סבא
קטגוריה:כדורגלני בני יהודה תל אביב
קטגוריה:כדורגלני מכבי פתח תקווה
קטגוריה:כדורגלני הכח עמידר רמת גן
קטגוריה:כדורגלני גראסהופרס ציריך
קטגוריה:כדורגלני יאנג בויז ברן
קטגוריה:כדורגלני אנוסיס נאון פאראלימני
קטגוריה:נתניה: כדורגלנים
קטגוריה:כדורגלנים ישראלים בשווייץ
קטגוריה:כדורגלנים ישראלים בקפריסין
קטגוריה:ישראלים שנולדו ב-1976
רוזמרין רפואי

salvia Rosmarinus 
רוזמרין בשלג, [[זארבריקן, גרמניה]]
רוזמרין רפואי (שם מדעי: Salvia Rosmarinus) הוא שיח תרבות רב-שנתי ירוק-עד ממשפחת השפתניים, שפרחיו תכולים, גבעוליו מוציאים ענפים עמוסים בעלים מחטניים, ששוליהם מקופלים לאחור וצבעם ירוק כהה בצדם העליון ואפור בצדם התחתון. מרבים את הצמח מחלוקת שורשיהם של צמחים מפותחים, מייחורים הנלקחים מצמיחה חדשה ומושרשים או מזרעים. הצמח נפוץ ביותר כצמח נוי בישראל, בין השאר בשל עמידותו הגבוהה ליובש ולזיהום אוויר. צמח הרוזמרין סווג מחדש כמין בסוג מרווה, כאשר כעת מכונה המין "מרווה רוזמרינית", אך השימוש בשם רוזמרין הוא הנפוץ והמקובל.

== מקור השם ==
על פי הסברה, שם הצמח מקורו במילים הלטיניות Ros (טל) ו-Marinus (ים), בשל פרחיו התכולים המזכירים את הים, או בשל העובדה שלעיתים קרובות הוא גדל ליד הים. אגדה נוצרית מספרת שבעת בריחתה התרעננה מרים אם ישו בצמח, ופרחיו הלבנים הפכו למחרת לתכולים, ומכאן שמו "ורד" (Rose) "מרים" (Mary).

== שימושי הצמח ==
בבישול מוסיפים את ענפי הרוזמרין כתבלין לתבשילים רבים. במטבח הצרפתי הוא משמש אחד המרכיבים בתערובת התבלינים הרב דה פרובאנס. במספר ארצות באירופה משרים ענפי רוזמרין ביין אדום ליצירת יין רוזמרין. בעבר השתמשו בתכונות האנטי-בקטריליות של הצמח לשימור בשר לאחר שעיסו אותו ברוזמרין.

במסורות עממיות מסמל הרוזמרין זיכרון ונאמנות ונחשב למסייע בגירוש שדים. לכן נהגו בימי הביניים להניח ענפי רוזמרין בין המצעים כדי לגרש חלומות רעים ותלו אותו בספריות לשם סילוק מזיקים. במלחמת העולם השנייה נתלו ענפי רוזמרין בבתי חולים כחומר מחטא.

לפי כתבי הרמב"ם נחשב הרוזמרין ל"מטאטא גן עדן".

הצמח מכיל את הפנולים חומצה קרנוסולית (Carnosol) וחומצה קרנוסית (Carnosic) שהן חומרים נוגדי חמצון. לשמן האתרי המופק מהצמח שימושים בתעשיות התמרוקים והתרופות.
שמן רוזמרין טהור בריכוז 0.6 אחוז מתקבל מאידוי ראשי הפרחים והעלים. מאידוי כל הצמח מתקבל שמן באיכות פחותה. מרכיביו העיקריים של שמן זה הם צינאול (Cineole), קאמפור (Camphor) ובורנאול (Borneol). השמן משמש בתעשיית התמרוקים בסבונים, בדאודורנטים ובתכשירים לשיער, בשל היותו דוחה כינים. ניתן גם ליצור שמן לעיסוי על ידי שריית נצרי רוזמרין בשמן צמחי למשך שבוע.

ברפואה העממית משתמשים בצמח מושרה במי אמבט כנגד תשישות, מיובש כאבקה לעצירת דימום בזרייה על המקום או לשתייה בחליטת הנצרים, הפרחים והעלים. יש המאמינים שהצמח יעיל לטיפול בכאבי ראש, במיגרנה, בתשישות כללית, בחולשה של מחזור הדם, ובבעיות עיכול הקשורות להפרעות רגשיות. כמו כן, משמש הצמח גם להרחקת נמלים.

==תמונות==
צולם בקדומים.
הקשה על התמונה לשם הגדלתה מאפשרת להתבונן בדבורים האוספות את צוף הפרחים.
<gallery widths="200" heights="180" perrow="3">
קובץ:Rosmarinus officinalis with bees b.JPG
קובץ:רוזמרין רפואי פרחים עלים ופרי.jpg|פרחים עלים ופרי של רוזמרין
קובץ:רוזמרין רפואי תקריב של זוג פרחים.jpg|תקריב של זוג פרחי רוזמרין רפואי
</gallery>

==קישורים חיצוניים==

* 
* [https://web.archive.org/web/20110429054815/http://www.ranherbs.com/monograph.asp?pid=723&t=b&cid=143 רוזמרין Rosmarinus officinalis Rosemary] - הסבר על שימוש רפואי

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:שפתניים
קטגוריה:עשבי תיבול
קטגוריה:תבלינים
קטגוריה:צמחי מרפא
קטגוריה:צמחי בר גרים בישראל
קטגוריה:צמחים שתוארו ב-1753
בית ליסין

בית ליסין בשנת [[1958]]
בית ליסין היה מבנה ששימש לאירועי תרבות ולמופעי תיאטרון. המבנה, בפינת הרחובות ויצמן וזכרון יעקב בתל אביב, תוכנן על ידי האדריכלים (לימים שניהם זוכי פרס ישראל) בנימין אידלסון ואריה שרון. על תכנון המבנה זכו האדריכלים בפרס רוקח.

==היסטוריה==
אבן פינה לבית ליסין הונח במאי 1949 ובדצמבר 1953 נחנך הבית כ"בית תרבות לפועלים" על שם מנהיג הפועלים וידיד הציונות, המשורר והעיתונאי היידי אברהם ליסין. הקמתו התאפשרה בעזרת תרומה בסך 100 אלף דולר שהרים ועד הפועלים היהודי באמריקה.

בבית ליסין פעל אולם בו התקיימו הרצאות, סימפוזיונים, רסיטלים והקרנות של סרטי קולנוע. בצדו השני של הבניין פעלו ארכיון העבודה, הספרייה על שם סירקין, מכון אבשלום, ספרייה מוניציפלית וספרייה פדגוגית.
במקום שכנה מסעדת פועלים אשר הגישה אוכל מבושל במחיר מסובסד.

בין השנים 1980–2003 שכן בו תיאטרון בית ליסין. בקומה העליונה של המבנה שכן שנים רבות מועדון הופעות בשם "המרתף העליון", שאמנים רבים הופיעו בו לפני קהל מצומצם. המבנה היה בבעלותה של ההסתדרות הכללית, עד שמכרה אותו באוקטובר 2000 לקבוצת רחמים-ביתן תמורת 14.2 מיליון דולר. הרוכשים קיבלו אישור להקמת בניין בן שבע קומות מגורים על מגרש החניה של בית ליסין. בדצמבר 2006 נמכרו 52 אחוזים מהמתחם לחברת "אזורים".

ב-19 בפברואר 2018 נהרס "בית המלין" ובו ציור הקיר הענק (50 מ"ר) שיצר האמן שלום סבא לטובת הקמת מגדל מגורי יוקרה בשם "מגדל בית ליסין".

==ראו גם==
* תיאטרון האהל בתל אביב, תוכנן גם הוא על ידי אריה שרון.

==קישורים חיצוניים==
* [http://www.lessin.co.il/ האתר של תיאטרון בית ליסין]
* 
* 
* 
* 
* מיכאל יעקובסון: [https://xnet.ynet.co.il/articles/0,7340,L-5119785,00.html?fb_action_ids=1970009509695288&fb_action_types=og.shares הריסה חסרת תרבות: ציור קיר חשוב ייחרב לטובת עוד מגדל מגורים], 19 בפברואר 2018, xnet
* 

==הערות שוליים==

קטגוריה:ההסתדרות הכללית
קטגוריה:מבנים ואתרים שתכנן בנימין אידלסון
קטגוריה:מבנים ואתרים שתכנן אריה שרון
קטגוריה:תל אביב: היסטוריה
קטגוריה:תל אביב-יפו: מבנים
קטגוריה:תל אביב-יפו: תרבות
קטגוריה:רחוב ויצמן (תל אביב)
קטגוריה:הצפון החדש
קטגוריה:ההסתדרות הכללית: מבנים
אייל משומר

אייל משומר (נולד ב-10 באוגוסט 1983) הוא כדורגלן עבר ישראלי ששיחק בעמדת המגן הימני, ולזכותו עשר הופעות במדי נבחרת ישראל. משומר גדל בהפועל כפר סבא ואת עיקר הקריירה שלו עשה במכבי חיפה, עמה זכה בשתי אליפויות.

==קריירה==
משומר גדל בקבוצת הנוער של הפועל כפר סבא, ובשנת 2000 עלה לקבוצה הבוגרת של המועדון. ביולי 2006, לאחר מעברו של קלמי סבן ממכבי חיפה לקבוצה הרומנית סטיאווה בוקרשט, החליטה מכבי חיפה להחתים את משומר לחמש שנים במסגרת עסקה בה עבר גיז'רמו ישראלביץ' להפועל כפר סבא. לאחר מכן הוא הפך לשחקן של קבע בהרכב של מכבי חיפה, וזכה עמה בשתי אליפויות, וכן בגביע המדינה ובגביע הטוטו. בעונת העפיל עם הקבוצה לשלב הבתים של ליגת האלופות.

ב-27 ביולי 2011 שימש כקפטן הקבוצה במשחק מול מריבור הסלובנית במסגרת מוקדמות ליגת האלופות ושב לענוד את סרט הקפטן בהזדמנויות נוספות כקפטן מחליף. הוא העפיל עם הקבוצה לגמר גביע המדינה ואף פתח בהרכב בהפסד 1–2 להפועל תל אביב. שער הניצחון של הפועל בתוספת הזמן נכבש בזמן שמשומר שכב פצוע ברחבה, ונוכחותו שם שברה את קו הנבדל.

משומר זכה עם מכבי חיפה בגביע המדינה בכדורגל 2015/2016, לאחר שפתח ושיחק לאורך תשעים דקות בניצחון 0–1 על מכבי תל אביב במשחק הגמר. בסך הכול שיחק יותר מ-11 שנים במכבי חיפה, במדיה ערך 233 הופעות בליגת העל.

ב-2 בפברואר 2017 חתם עד תום העונה בהפועל תל אביב, לאחר שהקבוצה נכנסה להליך של פירוק וירדה למקום האחרון בטבלה. ב-12 בפברואר ערך את הופעת הבכורה שלו במועדון, כשנכנס כמחליף ובישל את שני השערים בניצחון 0–2 על מ.ס. אשדוד. בסך הכול ערך משומר 11 הופעות במדי הפועל תל אביב, ובתום עונת 2016/2017 ירד עמה לליגה הלאומית ושוחרר מהמועדון.

ב-16 בנובמבר 2017 חתם עד לתום העונה בהפועל אשקלון. ב-2 בדצמבר ערך את הופעת הבכורה שלו במועדון, ובישל למושיקו לוגסי את שער השוויון במשחק מול מכבי נתניה שהסתיים בתיקו 1–1. בסך הכול ערך 15 הופעות בעונת 2017/2018, ובסופה ירדה הקבוצה לליגה הלאומית והוא שוחרר מהמועדון. ב-5 בפברואר 2019 הודיע משומר על פרישה ממשחק פעיל.

===נבחרת ישראל===
לזכותו של משומר הופעה אחת במדי הנבחרת הצעירה של ישראל. ב-13 באוקטובר 2007 ערך את הופעת הבכורה שלו בנבחרת הבוגרת, במשחק מול נבחרת קרואטיה במסגרת מוקדמות יורו 2008. משומר שותף גם בשני משחקים במסגרת מוקדמות מונדיאל 2014 ובשלושה משחקים במסגרת מוקדמות יורו 2016, ובסך הכול לזכותו עשר הופעות במדי נבחרת ישראל.

==תארים==
;מכבי חיפה
* אליפות: 2008/2009, 2010/2011
* גביע המדינה: 2015/2016
* גביע הטוטו: 2007/2008

==קישורים חיצוניים==

* [https://mhaifafc.com/playerPage?h=1&PlayerId=36 עמוד השחקן], באתר הרשמי של מכבי חיפה
* 

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני נבחרת ישראל
קטגוריה:כדורגלני הפועל כפר סבא
קטגוריה:כדורגלני מכבי חיפה
קטגוריה:כדורגלני הפועל תל אביב
קטגוריה:כדורגלני הפועל אשקלון
קטגוריה:כפר סבא: כדורגלנים
קטגוריה:ישראלים שנולדו ב-1983
ערי המעבר

המיקום של אזור ערי המעבר במחוז לוס אנג'לס
אזור ערי המעבר (באנגלית: Gateway Cities), המכונה גם דרום-מזרח מחוז לוס אנג'לס (באנגלית: Southeast Los Angeles County), הוא אזור עירוני גדול בדרום-מזרח מחוז לוס אנג'לס, המשתרע בין העיר לוס אנג'לס, מחוז אורנג' והאוקיינוס השקט. מקבץ הערים זכה לכינוי "ערי המעבר" משום שהערים הללו משמשות כנקודת מעבר בין אזור לוס אנג'לס ואזור מחוז אורנג'. נכון ל-2021 האזור כולל כ-2 מיליון תושבים.<ref></ref> האזור כולל כולל כמה מהאזורים העירוניים בעלי צפיפות האוכלוסייה הגבוהה ביותר בארצות הברית. בדומה לאזורים אחרים בלוס אנג'לס, גם הדמוגרפיה של אזור ערי המעבר מאופיינת באוכלוסייה בעלת מגוון אתני רב יחסית.

העיר הגדולה ביותר באזור זה היא לונג ביץ' עם 461,522 תושבים (נכון ל-2006) ואחריה נמצאת העיר לייקווד עם 79,345 תושבים (נכון ל-2006). האזור כולל בתוכו גם כמה ערים מאזורים אחרים בלוס אנג'לס כגון סאות' ביי ואיסט לוס אנג'לס.

בדומה לאזור דרום לוס אנג'לס גם בערי המעבר ישנה רמת פשיעה גבוהה, ואפילו גבוהה יותר והאזור מוצף בכנופיות רחוב, בייחוד בעיר קומפטון.

מבחינה היסטורית אזור ערי המעבר שימש כמרכז הייצור התעשייתי של אזור לוס אנג'לס רבתי ותהליך העיור של האזור החל במהלך העשור הראשון של המאה ה-20.

== ערי המחוז ==
שמות ערי המחוז לפי סדר האלפבית האנגלי:

{|
| valign = top |
* ארטסיה
* בל
* בל גרדנס
* קריטוס
* קומרס
* קומפטון
* קדהיי
* דאוני

| valign = top |
* הוואיין גרדנס
* הנטינגטון פארק
* לה הברה הייטס
* לה מירדה
* לייקווד
* לונג ביץ'
* לינווד
* מייווד
* מונטבלו

| valign = top |
* נורווק
* פרמאונט
* פיקו ריברה
* סנטה פה ספרינגס
* סיגנל היל
* סאות' גייט
* ורנון
* ויטייר
|}

== קישורים חיצוניים ==

==הערות שוליים==

קטגוריה:קליפורניה: ערים
קטגוריה:מחוז לוס אנג'לס
30 (מספר)

30 (במילים: שלושים) הוא המספר הטבעי הבא אחרי 29 ולפני 31.
ערך ל' בגימטריה הוא 30, וכך גם ערכה של הספרה היוונית למדא.
== במתמטיקה ==
* 30 הוא המספר הספני הראשון וכן מספר הרשאד בבסיסי הספירה 3–7, 9–11, 13, 15–16, 21, 25–26, 28–29.
* מצולע בן 30 צלעות נקרא טריקונטגון. לעשרימון משוכלל ולתריסרון יש 30 מקצועות.
* 30 היה המספר הטבעי הקטן ביותר שלא מצאו לו יצוג כ-a³ + b³ + c³, כאשר a, b, c מספרים שלמים, עד שבשנת 1999 מצאו באמצעות מחשב ייצוג כזה.
*30 הוא סכום ארבעת המספרים הריבועיים הראשונים, וגם סכום ארבע החזקות הראשונות של 2, כלומר:
:<math>\ 1^2+2^2+3^2+4^2 = 2^1+2^2+2^3+2^4 = 30.</math>

== במדע ==
* המספר האטומי של אבץ הוא 30.
* אורכו של חודש סינודי הוא בקירוב 30 יממות (מעט יותר מ-29 וחצי). זו הסיבה שאורכם של חלק מהחודשים בשנת ירח הוא 30 ימים. גם בלוח השנה האתיופי יש שלושים יום בכל חודש וברבים מחודשי הלוח הגרגוריאני יש מספר ימים כזה.

==קישורים חיצוניים==

* 

==הערות שוליים==

קטגוריה:מספרים טבעיים
יואש דובנוב

יואש דובנוב (12 ביולי 1921 - 1 בדצמבר 2011) היה ראש המועצה המקומית עפולה בשנים 1959 עד 1969.
== ביוגרפיה==
יואש דובנוב נולד בבלפוריה ב-1921, בן למייסדי המושב. היה פעיל בארגון "ההגנה" ובצה"ל. עבד במשרד האוצר, ובמינהל מקרקעי ישראל. בשנת 1951 עבר לגור בעפולה.

בשנת 1959 נבחר יואש דובנוב לראש המועצה המקומית בעפולה (הרשות המקומית של עפולה בטרם הוענק לה מעמד של עיר בשנת 1975) והחל לכהן בתפקידו ב-10 בדצמבר 1959. עקב סכסוך שנגע לתוכניתו לאחד את שכונותיה של עפולה, גבעת המורה ועפולה עילית יחד עם עפולה עצמה לכלל רצף עירוני אחד, התפטר במחאה, אך לאחר מספר חודשים שב לכהן בתפקידו. רק בשנת 2006 החל חזונו של יואש דובנוב להתממש והחלה בניית שכונות מגורים בשטח הפתוח שבין העיר עפולה לבין שתי שכונותיה אלה.

בתקופתו של דובנוב התפתחה העיר, והונחו היסודות לאזור התעשייה בעפולה עילית, שכיום משכן מפעלים רבים ובהם מפעל תדיראן. אזור התעשייה הוקם בסיועו של שר האוצר, לוי אשכול. כן קודמו בעפולה תחומי החינוך, הספורט והבריאות, והותקנה מערכת ביוב מרכזית לעיר ולשכונותיה. בשנת 1962 ניסה דובנוב להחזיר לפעולה את רכבת העמק. הוא עמד בקשר בעניין זה עם מנהל רכבת ישראל, מנחם סבידור, שהביע את תמיכתו, אם יובאו בפניו נתונים לפיו תהיה להפעלת הרכבת רווחיות כלכלית, אך הדבר לא הסתייע. מסילת העמק חודשה בשנת 2016 והוקמה תחנת רכבת חדשה בעיר.

דובנוב סיים את כהונתו כראש המועצה המקומית ב-22 בנובמבר 1969.

עם פרישתו של דובנוב מתפקיד ראש המועצה מנתה אוכלוסיית עפולה כ-20,000 איש, ולאחר שנים ספורות הוכרזה כעיר. שמשון שחורי שהחליף את דובנוב בתפקיד ראש המועצה, היה לראש העירייה הראשון של עפולה.

לאחר פרישתו מתפקיד ראש המועצה המקומית עבד דובנוב בתפקידים בכירים בבנק הפועלים עד לפרישתו בשנת 1992 בגיל 70. בנו, , טייס חיל האוויר, נהרג לאחר מלחמת יום הכיפורים בעת שמטוסו הופל בעת גיחה מעל החרמון. בשנות ה-90 פקד אותו שוב אסון כבד כאשר נכדו, בנו היחיד של אריה, נהרג בתאונה.

לאחר פרישתו עוסק דובנוב בפעילויות התנדבותיות, והקים סניף של ארגון "יד שרה" בעפולה, המשרת את כל האזור. כן הוא פעיל בארגון "יד לבנים" בעפולה, וארגון יע"ל בבית החולים העמק בעפולה, ובארגונים נוספים העוסקים ברווחת הקשישים והגמלאים.
בדצמבר 2012 במלאת שנה למותו של יואש דובנוב נחנך הכביש העוקף את עפולה מצדה הצפוני בגבול עם בלפוריה ונקרא על שמו: שדרות יואש דובנוב.

==קישורים חיצוניים==

* [https://web.archive.org/web/20151213024834/http://www.afula.muni.il/he-il/אתר-העיר/אודות-העיר/היסטוריה/ראשי-העיר-לדורותיהם/יואש-דובנוב-זל/ על יואש דובנוב] באתר עיריית עפולה
* אלי אלון, [http://cafe.themarker.com/post/2484610/ ערב מרגש לזכרו של יואש דובנוב ראש המועצה ה-10 של עפולה]

== הערות שוליים ==

קטגוריה:בלפוריה: אישים
קטגוריה:ראשי עיריית עפולה
קטגוריה:אנשי היישוב ילידי הארץ
קטגוריה:עובדי בנק הפועלים
קטגוריה:אבות שכולים: חללי צה"ל
קטגוריה:ישראלים שנולדו ב-1921
קטגוריה:ישראלים שנפטרו ב-2011
טמרין דוגוני

טמרין דוגוני (שם מדעי: Saguinus bicolor) הוא מין טמרין במשפחת המרמוסטיים, החי באזור נהר האמזונאס. המין המצוי בסכנת הכחדה.

== מאפיינים ==
הטמרין הדוגוני הוא הקוף האמזוני שתפוצתו היא המוגבלת ביותר - הוא נמצא כיום רק ברצועת יער צרה, ששטחה 120 דונם, צפונית לנהר האמזונאס, ממזרח לריו נגרו. הם שוכני עצים, הדרים בחופת היער, ברום של 10 - 12 מטר. היערות החביבים עליהם הם יערות משניים וביצות. הם ניזונים מפירות, מפרחים, ממוהל עצים, מחרקים ומעכבישים. 

צבע הפרווה של הטמרין הדוגוני נע בין שחור, חום וכסוף. כפי שמעיד עליו שמו, פניו קירחים משיער. משקלו נע בין 200 ל-300 גרם. כמו רוב בני משפחתו, הוא בעל טפרים וחסר בוהן נגדית. 

הטמרין הדוגוני חי בקבוצות מרובות זכרים ונקבות המונות 2 - 8 פרטים. הקבוצה מכילה נקבה דומיננטית, שהיא בדרך כלל היחידה שמתעברת. ההתעברות מסתיימת, ב-80% מהמקרים, בלידת תאומים, וכמו אצל רוב מיני הטמרין - האבות הם שותפים מלאים בדאגה לצאצאים ובהאכלתם, ופעמים רבות גם בוגרים שאינם הוריהם משתתפים בטיפול. 

הטורפים העיקריים של הטמרין הדוגוני הם בני אדם, תושבי העיר מנאוס. תוחלת חייהם אינה ידועה, אך משערים שהיא קרובה לזו של שאר בני הסוג, כ-25 שנה בשבי.

==לקריאה נוספת==
<div dir=ltr>
* [http://animaldiversity.ummz.umich.edu/site/accounts/information/Saguinus_bicolor.html Saguinus bicolor] - Animal Diversity Web
* Egler SG. Feeding ecology of Saguinus bicolor bicolor (Callitrichidae: Primates) in a relict forest in Manaus, Brazilian Amazonia. Folia Primatol (Basel). 1992;59(2):61-76.
* Eluned C. Price and Anna T. C. Feistner. Food Sharing in Pied Bare-Faced Tamarins (Saguinus bicolor bicolor): Development and Individual Differences. International Journal of Primatology. 2001:22(2)
</div>

==קישורים חיצוניים==

טמרין דוגוני

== הערות שוליים ==

קטגוריה:טקסונים שתוארו בידי יוהאן בפטיסט פון ספיקס
קטגוריה:מרמוסטיים
קטגוריה:ברזיל: מינים אנדמיים
קטגוריה:ברזיל: יונקים
קטגוריה:בעלי חיים שתוארו ב-1823
קטגוריה:יונקים ביער האמזונאס
X

X (אקס) היא האות העשרים־וארבע באלפבית הלטיני.

מקורה של האות הוא באות היוונית כי או באות קסי.

באנגלית האות נהגית כצליל "קס" או "גז" באמצע מילה ולעיתים כצליל "ז" בראשית מילה.
בשפות איברו רומאניות האות נהגית בדרך כלל כשין ימנית או כסמך, בדיאלקט מקסיקני של הספרדית האות נהגית כצליל "כ" רפויה. כך, לדוגמה, שם המדינה מקסיקו (México) נהגה כ"מֶקְסיקוֹ" בפי האנגלוסקסים, אך כ"מֶכִיקוֹ" בפי המקסיקנים. במלטית האות נהגית כ-שׁ או כ-ז'.

==ייצוגים נוספים של האות X==
דגל הקוד הבינלאומי של האות X]]
באלפבית פונטי מייצגת את האות המילה "אקס ריי" (X-ray – קרני רנטגן).

בקוד מורס מיוצגת האות על ידי קו, שתי נקודות וקו: –··–

בקוד ASCII מיוצגת האות על ידי 88 (X) ו-120(x).

בכתב ברייל מסומנת האות:
:60px

==התפתחות האות X==

{| align="center" border="0" cellpadding="5"
|align="center" width="130px"|סמ"ך פיניקי
|align="center" width="130px"|יווני Xi
|align="center" width="130px"|יווני Chi
|align="center" width="130px"|אטרוסקי X
|align="center" width="130px"|לטיני X
|-
|align="center" valign="top" width="130px"|סמ"ך פיניקית
|align="center" valign="top" width="130px"|קסי יוונית
|align="center" valign="top" width="130px"|כי יוונית
|align="center" valign="top" width="130px"|X אטרוסקית
|align="center" valign="top" width="130px"|X לטינית
|}

==משמעויות האות X==
* בתחומים רבים, הסימן X משמש למחיקה של טקסט כתוב, או לסימון שגיאה על גבי טקסט כתוב (לדוגמה - בעת מתן הערכה למבחן כתוב). זאת בניגוד לסימון V, המסמל מתן אישור לטקסט.
* בתחום הביגוד, X מייצג קיצור של המילה Extra (אקסטרה). לדוגמה: XXL מייצג את המידה "אקסטרה אקסטרה לארג'".
* בשפה האנגלית האות X מסמלת קיצורי מילה רבים:
** X משמש קיצור כינויו של ישו (Christ), ולכן Xmas הוא קיצור של חג המולד (Christmas).
** X מסמל את המילה צלב (Cross), ולכן Xing הוא קיצור של הצטלבות (Crossing) ו־Kings X הוא קיצור של קינגס קרוס.
** X משמש בקיצורים נוספים, כגון Rx (Receive), Tx (Transmit), tnx (Thanks) ו־Distance) Dx) – קליטה; שידור; תודה; ומרחק.
* בגנטיקה, X מייצג את הכרומוזום X.
* במסמכים משפטיים, X יכול לייצג חתימה של אנאלפבית.
* במתמטיקה:
** <math>x</math> מייצג משתנה.
** <math>x</math> הוא משתנה המייצג את ציר X במערכת צירים קרטזית.
** בספרות רומיות X מייצג את המספר 10.
** הסימון ×, הדומה לאות הקטנה x, מייצג כפל או מכפלה קרטזית.
* באופטיקה, x מסמל את ההגדלה של עדשה. לדוגמה: עדשת 2x מגדילה פי שניים.
* בכלכלה, X מייצג יצוא.
* באווירונאוטיקה, X הוא הציון שניתן למטוס נסיוני של הממשל האמריקני, כדוגמת המטוס הרקטי בל X-1 שהיה הראשון ששבר את מחסום מהירות הקול. הוא גם הקידומת לגרסאות נסיוניות של כלי טיס של הכוחות המזוינים של ארצות הברית, כדוגמת ה־XB-70.
* בתחום המיניות ודירוגי סרטים, XXX מסמל פורנוגרפיה. סימול זה נפוץ בעיקר בעיתונאות ובאינטרנט.

== אותיות דומות ==
* χ – האות היוונית כי
* Х – האות הקירילית כַה
* メ – האות היפנית (קאטאקאנה) מֶה
* א – האות העברית אל"ף יכולה להראות בכתב יד כמו האות X
* × – סמל הכפל
* ᚷ - הרונה גֶבּוֹ

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אלפבית לטיני
קטגוריה:10 (מספר)
לואי קלוד דאקן

לואי קלוד דאקן (בצרפתית: Louis-Claude Daquin; 4 ביולי 1694 – 15 ביוני 1772) היה מלחין צרפתי ממוצא יהודי, שכתב בסגנונות בארוק וגאלאנט. דאקן היה וירטואוז בנגינת עוגב וצ'מבלו.

== קורות חייו ==
לואי קלוד דאקן נולד בפריז, למשפחה יהודית מומרת מקארפנטרה, שבאה במקור מאיטליה (שם היה שמם ד'אקואינו). אחד מאחי סבו היה פרופסור לעברית מן הקולז' דה פראנס. דאקן היה ילד פלא מוזיקלי, שהופיע בחצר המלך לואי ה-14 כבר בגיל שש. במשך זמן מה היה תלמיד של לואי מרשאן. בגיל 12 התקבל לעבודה כנגן עוגב ב"סנט שאפל" וכעבור שנה התמנה למשרה דומה בכנסיית פטי סן אנטואן.

בשנת 1727 התמנה דאקן לנגן עוגב בכנסיית סן פול בפריז, לאחר שגבר על ז'אן-פיליפ רמו בתחרות על המשרה. חמש שנים אחר כך היה לנגן עוגב, כמחליפו של לואי מרשאן, בקורדיליר. בשנת 1739 היה לנגן העוגב של המלך. בשנת 1755 החליף את אנטואן קאלווייר כנגן עוגב בשם בלבד בקתדרלת נוטרדאם בפריז.

שמו של דאקן יצא ברבים כרב-אמן מזהיר בכלי המקלדת. הוא זכה להוקרה רבה בחוגי האצולה ומיומנותו שאין לה שיעור בנגינה בעוגב משכה המונים לשמוע אותו.

בין היצירות המוזיקליות שנשארו אחריו ארבע סוויטות לצ'מבלו, מוזיקה לפסטוראלות לחג המולד (נואל), קנטטה ושיר שתייה ( air à boire). בין המפורסמות שביצירותיו "חג מולד שווייצרי" (נואל סוויס) ו"הקוקייה" (לה קוקו).

==קישורים חיצוניים==

* 

קטגוריה:נגני עוגב צרפתים
קטגוריה:נגני צ'מבלו
קטגוריה:מלחינים מתקופת הבארוק
קטגוריה:מלחינים צרפתים במאה ה-17
קטגוריה:מלחינים צרפתים במאה ה-18
קטגוריה:ילידי 1694
קטגוריה:נפטרים ב-1772
פונטנלה

פונטנלה הוא רומן מאת מאיר שלו העוסק בקורות חייה של משפחת יופה, ממתיישבי עמק יזרעאל. הרומן יצא לאור בשנת 2002, במסגרת "ספריה לעם" של הוצאת עם עובד.

הספר מתאר את קורות חייה של משפחת יופה לדורותיה על רקע אירועים היסטוריים, דוגמת גירוש המושבות הגרמניות על ידי הבריטים. שמו של הספר מרמז על מצבו הרפואי המיוחד של המספר, המרפס שלו לא נסגר מעולם כפי שצריך להיות במצב תקין אצל תינוק עד גיל שנה.

גם ספר זה, בדומה לספרים הקודמים שכתב שלו, נסב סביב ההוויה החברתית, החלוצית והחקלאית של התקופה שבטרם הקמת המדינה, של המתיישבים הראשונים במושבים, במושבות ובקיבוצים.

==תקציר הספר==
מיכאל יופה, גבר בשנות החמישים לחייו, שהוא אב לתאומים אורי ואיילת, מספר בגוף ראשון את תולדות משפחתו. החל במסעם של סבו וסבתו, דויד ומרים יופה, לעמק, עבור בבניית הבית שהפך לאחוזה הנושאת את השם "חצר יופה", בה מתגוררים כל צאצאיהם, בעוד שמסביב התפתח הכפר והפך עם השנים לעיר. הסיפור מתאר את לידתן, ילדותן, בגרותן וזקנתן של ארבע הבנות שנולדו לדויד ומרים, חנה אימו, פנינה היפה הנשואה לאהרון, רחל, שבעלה נהרג במלחמת העצמאות, ובתיה שגלתה לאוסטרליה. מיכאל ממשיך ומתאר את קורות חייו הוא, בנם של חנה ומרדכי, איש הפלמ"ח, ובן דודו גבריאל, בנה של פנינה, החל מילדותם עבור בסיפור שירותם של השניים בצה"ל כלוחמים באותה יחידה מובחרת, בין היתר במלחמת ששת הימים. וכלה בקורות "חצר יופה" בהווה, עת גרים בה דויד יופה, אבי המשפחה, בנותיו חנה, רחל ופנינה, "החתן", מיכאל ואשתו, אלונה, יחד עם אורי בנם וגבריאל ושלושת חבריו ליחידה בצבא החיים עמו.

הסיפור, נע ונד בציר הזמן, כאשר לעיתים מתאר המספר מעשה שהיה בעבר ולעיתים מתאר את שאירע לאחרונה, וסובב סביב ציר מרכזי אחד והוא סיפור אהבתם של מיכאל ואניה. אהבה עזה ובלתי אפשרית.

==לקריאה נוספת==
* חגית הלפרין, "'אלה תולדות משפחת יופה': המיתוס הארצישראלי של 'פונטנלה' למאיר שלו", מאזנים ע"ז/1, אוגוסט 2003. 
*לאה גרפינקל, "פונטנלה למאיר שלו", מעגלי קריאה: כתב-עת לעיון ולהדרכה בספרות ילדים, 29, 2002, עמ' 96-90.

==קישורים חיצוניים==

* [http://www.am-oved.co.il/page_1585 הספר "פונטנלה" באתר עם עובד].
* .
* 

== הערות שוליים ==

קטגוריה:ספרי מאיר שלו
קטגוריה:ספרי 2002
קטגוריה:רומנים בעברית
קטגוריה:ספרי ספריה לעם
טיסה 330 של סוויסאייר

טיסה 330 של סוויסאייר הייתה טיסה מציריך שבשווייץ להונג קונג, עם עצירת ביניים בתל אביב, שהתרסקה זמן קצר לאחר המראתה בעקבות פיצוץ מטען חבלה.

==הטיסה==
בצהרי יום שבת, 21 בפברואר 1970, המריא מנמל התעופה הבינלאומי ציריך קלוטן מטוס מסוג קונבאייר 990 קורונדו כשעל סיפונו 38 נוסעים ו-9 אנשי צוות. כ-9 דקות לאחר ההמראה, כשהמטוס היה באזור לוצרן, המטוס התפוצץ. הצוות ניסה לפנות חזרה בניסיון לבצע נחיתת חירום בציריך, אך התקשה בצפייה במכשירים עקב העשן בתא הטייס. המטוס סטה עוד ועוד מערבה, וזמן קצר לאחר מכן התרסק באזור מיוער בקרבת ציריך, בעקבות אובדן כוח חשמלי. 

כל האנשים על סיפון המטוס, בהם 15 ישראלים, נספו בהתרסקות. על הנרצחים נמנה גם הרופא, פרופסור חנוך מילויצקי ואיש הציבור חנוך לב-כוכב.
הנספים הישראלים הובאו למנוחות בקבר אחים בהר המנוחות בירושלים.

==גורם ההתרסקות==
התברר כי גורם ההתפוצצות היה מטען חבלה שהוחדר לתא המטען, ככל הנראה באחד משקי דואר אוויר שנשא המטוס. הפיצוץ בוצע באמצעות מרעום שכוון להפעלה בהתאם ללחץ ברומטרי. מטען החבלה יועד להיטמן במטוס אל על בטיסה ממינכן לשדה התעופה לוד, אך בשל עיכוב ממושך הועבר פריט הדואר שבו נטמנה הפצצה לטיסה זו. באותו היום התפוצץ מטען חבלה גם במטוס של חברת אוסטריאן איירליינס בדרכו מפרנקפורט לווינה, אך מטוס זה הצליח לנחות ללא נפגעים.

החזית העממית לשחרור פלסטין - המפקדה הכללית נטלה אחריות על הפיגוע.

אתר ההתרסקות היה במרחק של כ-900 מטר מכור מחקר גרעיני שווייצרי. תחנת הכוח הגרעינית בזנאו שנפתחה ב-1969, נמצאת רק כשני קילומטרים מאתר ההתרסקות.
אנדרטה שהוצבה בסמוך לאתר ההתרסקות

==קישורים חיצוניים==

* 
* 
* 
* 

* (בעמ' 3 סקירה ביוגרפית על ההרוגים)
* 
* 
* 
* [http://www.ezy.co.il/memoSite.asp?memorial_id=562 אנדרטה לחללי מטוס סוויסאייר בהר המנוחות] באתר ארץ זוכרת יושביה - תיעוד הנצחות חללי טרור
* 
* 
* 

סוויסאייר
קטגוריה:תקריות ואסונות תעופה של כלי טיס שווייצריים
קטגוריה:אסונות בשווייץ
קטגוריה:פיגועים נגד מטוסים
קטגוריה:פלסטינים: היסטוריה
קטגוריה:תקריות ואסונות תעופה ב-1970
קטגוריה:טרור פלסטיני
קטגוריה:החזית העממית לשחרור פלסטין - המפקדה הכללית
Х (כתב קירילי)

כַה היא אות באלפבית הקירילי המייצגת עיצור וילוני, חוכך, אטום /x/ - הגייתה המקורית של כ"ף רפה, וערכה בספרות קיריליות הוא 600. כאשר זו נמצאת לפני אות מרככת, היא נהגית /xʲ/. מקורה באות היוונית כי וצורתה כשל כי גדולה, וכמו כן של X לטינית בשתי צורותיה. נקראה בעבר כַארוּ.

==קישורים חיצוניים==

קטגוריה:אלפבית קירילי
בסיס ויגסימלי

ספירה על בסיס ויגסימלי היא ספירה על בסיס 20. שיטה זו נוצרה עם התפתחות החקלאות וגבירת הצורך במספרים עבור כמויות הולכות וגדלות. שיטות ספירה על בסיס 2 או 3 לא היו מספקות, ולכן עברו לאמצעי אשר התבסס על אצבעות הידיים והרגליים.

דוגמאות לשיטה זו אפשר למצוא בשיטת הספירה ששימשה את בני המאיה, בחלוקת הלירה הבריטית ל-20 שילינג, בשפה הצרפתית, שבה המספרים 80 ו-90 נספרים בכפולות של 20: quatre vingt (ארבע פעמים 20) ו-quatre vingt dix (ארבע פעמים 20 ועוד 10), ובנאום גטיסברג, שמתחיל במילים Four score and seven years ago. בשפה הבסקית, כל המספרים עד מאה נספרים בכפולות של 20.

==קישורים חיצוניים==
* 

==הערות שוליים==

קטגוריה:שיטות ספירה
קטגוריה:20 (מספר)
גוסטב אייפל

[[מגדל אייפל]]
אלכסנדר גוסטב אייפל (אֵפֵל, בצרפתית: Alexandre Gustave Eiffel; 15 בדצמבר 1832 – 27 בדצמבר 1923) היה מהנדס ואדריכל צרפתי ממוצא יהודי, אשר נודע בעיקר בזכות בנייתו של מגדל אייפל בפריז.

== קריירה כמהנדס ==
אייפל התחיל את לימודיו בקולז' סנט-בארב על מנת לעמוד בתנאי הקבלה של אקול פוליטקניק ו-École Centrale des Arts et Manufactures, ולאחר שעמד בהם, הוא בחר באחרון. הוא סיים את לימודי ההנדסה עם התמחות בכימיה ב-1855 ולאחר מספר חודשים החל לעבוד בחברה בלגית שעסקה במסילות ברזל.

את הקריירה העצמאית שלו החל בשנות ה-60 של המאה ה-19, כאשר תכנן מספר גשרים מפלדה בצרפת ובפורטוגל. אייפל היה מחלוצי המהנדסים שעשו שימוש בפלדה - חומר חדש בתחום הבנייה בתקופתו. הוא השתמש במסבכי פלדה כאלמנטים קונסטרוקטיביים וקישוטיים כאחד.

אייפל עיצב את שלד הברזל הפנימי של פסל החירות, ויאדוקט גרבי שבצרפת ועוד גשרים ומבני פלדה רבים נוספים. הוא התפרסם מאוד בזכות המבנים הרבים שתכנן, והוזמן ב-1887 לבנות את מגדל אייפל. מגדל אייפל נבנה עבור התערוכה הבינלאומית שהתקיימה בפריז ב-1889, לרגל 100 שנה למהפכה הצרפתית. מגדל אייפל היה המבנה הגבוה ביותר בעולם כאשר נבנה, ודרש אומץ רב מצד אייפל להוציא אל הפועל מבנה זה. כל רכיב במבנה, כולל כחצי מיליון המסמרות, תוכנן בקפידה על ידי אייפל במשך כשנה וחצי עד לתחילת הבנייה עצמה.

אייפל גם היה מעורב בכרייתה של תעלת פנמה, אך בשל האשמות על שחיתויות פיננסיות ("שערוריית פנמה") שהופנו נגדו על העבודה בחברה שעסקה בכרייה (שהוכחו לימים כהאשמות שווא) הוא פרש מעיסוקו בהנדסה.

אייפל נפטר ב-1923 בגיל 91.

== השפעה ==
אייפל חי בזמן המהפכה התעשייתית, והדבר השפיע רבות על עבודתו. כך, למשל, הוא הושפע מן הצורך ההולך וגובר באמצעי תחבורה - כתוצאה מתהליכי עיור ומעברים של אנשים, ונחשף לחומרים מגוונים ממקומות שונים בעולם.

==עבודות ==
=== מבנים שתכנן ===
* מגדל אייפל, פריז
* שלד פסל החירות, ניו יורק
* מצפה ניס, ניס
* שוק אדולפו ליסבואה, מנאוס

=== גשרים שתכנן ===
* ויאדוקט פורטו, פוארטו ריקו
* ויאדוקט גרבי, צרפת
* ויאדוקט סולברה, צרפת
* גשר דום לואיס, פורטו

==קישורים חיצוניים==

* 
* 

קטגוריה:אמנים שעל שמם כוכב לכת מינורי
קטגוריה:מהנדסים צרפתים
קטגוריה:אדריכלים צרפתים
קטגוריה:מהנדסי בניין
קטגוריה:צרפתים חברי הבונים החופשיים
קטגוריה:צרפתים ממוצא גרמני
קטגוריה:מגדל אייפל
קטגוריה:צרפתים שנולדו ב-1832
קטגוריה:צרפתים שנפטרו ב-1923
כי

כִֿי (אות גדולה: &Chi;, אות קטנה: &chi;) היא האות העשרים ושתיים באלפבית היווני. 

ביוונית עתיקה נהגתה האות כצליל כּ מנושפת, [kʰ] (תעתיק לטיני: ch). ביוונית מודרנית ההגייה דומה לצליל האות כֿ רפה בעברית, אבל וילונית במקום ענבלית: [x] והתעתיק שלה יכול להיות גם ח.

==שימושי האות &chi; ==

האות &chi; משמשת לסמל:
* בסטטיסטיקה את התפלגות כי בריבוע ואת מבחן כי בריבוע.
* בפיזיקה את הסוספטיביליות החשמלית <math>\,\chi_e</math> או הסוספטיביליות המגנטית <math>\,\chi_m</math>.
* בכימיה האות מסמלת שבר מולי.
* בספרות יווניות מייצגת האות את המספר 600.
* במתמטיקה פונקציה מציינת (אינדיקטור), באלגברה ליניארית מסמלת את הפולינום האופייני של אופרטור ליניארי או מטריצה. היא גם מסמנת את הפונקציה האופיינית בין שתי קבוצות, שמחזירה 1 אם האיבר שבקבוצה E בקבוצה A ואחרת, 0.
* במשנה מופיע שמשיחת מנחת רקיקין נעשתה בצורת האות כי.
* בתלמוד הבבלי נאמר לפי דעה אחת שאת הכהנים הגדולים מושחים במצחם "כמין כי", היינו בצורת האות כי היוונית.
*בפונטיקה (ענף בבלשנות) – במערכת הסמלים של IPA – האות מייצגת את המקבילה ל'ח' העברית.

==קישורים חיצוניים==

קטגוריה:אותיות ביוונית
==הערות שוליים==